kardosdrur/scandi-wiki huggingface dataset:
Peder Larsen Pedersen

Peder Larsen Pedersen (født 30. november 1880 i Stubberup, død 20. januar 1966 i Kerteminde) var en dansk gymnast, som deltog i de olympiske lege 1912. 

Ved legene i 1912 vandt han sammen med 27 andre danske deltagere sølvmedalje i holdgymnastik efter svensk system, Danskerne var på forhånd sikret medalje, idet blot tre hold deltog. Vindere blev Sverige med 937,46 point, mens danskerne fik 898,84 og Norge 857,21 point.

Referencer 

Gymnaster fra Danmark
Deltagere for Danmark ved sommer-OL 1912
Olympiske sølvmedaljevindere fra Danmark
Martin Thau

Martin Hansen Thau (født 28. juli 1887, død 8. maj 1979) var en dansk gymnast, som deltog i de olympiske lege 1912. 

Ved legene i 1912 vandt han sammen med 27 andre danske deltagere sølvmedalje i holdgymnastik efter svensk system, Danskerne var på forhånd sikret medalje, idet blot tre hold deltog. Vindere blev Sverige med 937,46 point, mens danskerne fik 898,84 og Norge 857,21 point.

Referencer 

Gymnaster fra Danmark
Deltagere for Danmark ved sommer-OL 1912
Olympiske sølvmedaljevindere fra Danmark
Louise af Belgien (født 2004)

Prinsesse Louise af Belgien (Louise Sophie Mary; født 6. februar 2004 i Woluwe-Saint-Lambert) er det første barn af Prins Laurent og Prinsesse Claire. Hun er nummer 12 i den belgiske tronfølge.

Referencer 

Prinsesser af Belgien
Huset Sachsen-Coburg-Gotha
Herbert Johnson (hattemager)

Herbert Johnson er en engelsk hattemager, der blev grundlagt i 1889 i 45 New Bond Street. I 1996 blev virksomheden købt af Swaine Adeney Brigg.

Berømte hatte 
Herbert Johnson har leveret hatte til en lang række kendte og kongelige i løbet af virksomhedens levetid.

I 1901 fik virksomheden royal warrant som hattemager til Edward 7. af Storbritannien, og snart efter fulgte flere udnævnelser til hofleverandører til zar Nikolaj 2. af Rusland, Georg 1. af Grækenland og kejser Wilhelm 2. af Tyskland.

Efter man fandt vraget af RMS Titanic, som sank i 1912, så fandt mand en høj hat i silke fra Herbert Johnson, hvor man stadig kunne læses.

Racerkøreren Lieutenant-Colonel Goldie Gardner bestilte Geoffrey Glazier til at designe en beskyttelseshat. Geoffrey designede en let men stærk hjelm. Sir Stirling Moss bar en hvid udgave af denne racerhjelm, da han vandt British Grand Prix i Aintree den 20. kuli 1957. Han solgte senere hjelmen til British Oxygen. Dette firma fik den belagt med bladguld og brugte den som Golden Helmet Trophy til British Formula Ford Championship, som det sponsorerede i 1970'erne. Hjelmen indbragt £23.000, da den blev solgt på auktion hos Bonhams i 2009.

Andre hatte er blevet brugt i britiske fjernsynsserier; Patrick Macnees karakter John Steed bar en bowlerhat i The Avengers; Arthur Lowes karakter Captain Mainwaring bar en kaptajnskasket i sticommen Dad's Army og Tom Bakers fjerde Doktor i science fictionserien Doctor Who bare en fedorahat fra Herbert Johnson i filt.

I film har Herbert Johnsons hatte også været brugt i adskillige produktioner. Peter Sellers karakter Inspector Clouseau var iført en trilby i Blake Edwards's Et skud i mørke (1964), der var den den anden film i serien om Den lyserøde panter: filt-trilbyen blev erstattet af en udført i tweed i de senere film.
Clint Eastwood var iført en bomulds-trilbyhat i Hvid jæger, sort hjerte (1990); og Jack Nicholson i rollen som Jokeren var iført en lilla fedora i Batman (1989). Begge hatt var fra Herbert Johnson. Den mest berømte hat, som firmaet har leveret, er dog nok Harrison Fords fedora i rollen som Indiana Jones i Steven Spielberg's Jagten på den forsvundne skat (1981), som var modellen The Poet med høj hattepul og bred skygge.

Musikerne Jimi Hendrix og Mick Jagger har begge båret Johnsons fedorahatte.

Referencer 

Litteratur
  Prior, Katherine, med mange fotografier af James Austin  (2012). In Good Hands: 250 Years of Craftsmanship at Swaine Adeney Brigg.  Cambridge: John Adamson.   , "Herbert Johnson: Hatters of New Bond Street", pp. 122–33

Eksterne henvisninger 

Beklædningsvirksomheder fra Storbritannien
Etableret i 1889
Hattevirksomheder
Nicolas af Belgien

Prins Nicolas of Belgien (Nicolas Casimir Marie; født 13. december 2005) er det andet barn af prins Laurent og prinsesse Claire of Belgien. Han er nummer 13 efter sin søster i tronfølgen til den belgiske trone. 

Den 29. maj 2014 fik han og hans bror, Aymeric af Belgien, deres første kommunion i Sainte-Catherine Bonlez, som er en distrikt af Chaumont-Gistoux i Walloon Brabant-provinsen, hvor den kongelige familie deltog.

Referencer 

Prinser af Belgien
Huset Sachsen-Coburg-Gotha
Aymeric af Belgien

Prins Aymeric af Belgien (Aymeric Auguste Marie; født 13. december 2005) er det tredje barn af prins Laurent og prinsesse Claire af Belgium.

Familie og tidligere liv 
Prins Aymeric blev født på Cliniques Universitaires Saint-Luc in Woluwe-Saint-Lambert, Belgium. Han har en ældre søster, Prinsesse Louise (født 2004), og en ældre tvillingebror, Nicolas af Belgien.

Aymeric går på skolen Lycée Français de Bruxelles.

Den 29. maj 2014 fik han og hans bror prins Nicolas deres første kommunion i Sainte-Catherine Bonlez, som er en distrikt af Chaumont-Gistoux i Walloon Brabant-provinsen, hvor den kongelige familie deltog.

Referencer 

Prinser af Belgien
Huset Sachsen-Coburg-Gotha
Munkesæler

Munkesæler er sæler i slægten Monachus tilhørende de ægte sæler, der er kendetegnet ved, at de ikke har noget ydre øre. Munkesælerne udgøres af tre arter:
    Monachus schauinslandi (Stillehavsmunkesæl)
    Monachus monachus (Middelhavsmunkesæl)
    Monarchus tropicalis (Karibisk munkesæl) (Formodet uddød omkring 1950)  

Sæler
Mossant

Mossant er en fransk hattemagervirksomhed, der blev grundlagt af Casimir Mossant i 1833 i Paris. Under International Exhibition i London i 1862 modtog virksomheden en pris for sine hatte. Mærket var særligt kendt i USA i det meste af 1900-tallet. I 1929 producerede de mere end 2.000 hatte om dagen. Omkring halvdelen blev eksporteret til USA.

Referencer 

Beklædningsvirksomheder fra Frankrig
Hattevirksomheder
Etableret i 1833
Changxi

Changxi () var en månegudinde i kinesisk mytologi, tilbedt af forskellige folkeslag i Kina og andre asiatiske lande , hvor hun havde 12 måneskiver som døtre, og dannede pendant til solgudinden Xihe med hendes 10 solbørn. Changxi var som Xihe også kone af himlens kejser Di Jun, guden af den østlige himmel.

Changxi med hendes døtre boede i Vest, mens Xihe med hendes 10 solbørn boede i Øst i sanglandet Fusang. Ligesom en af solskiverne ville vandre over himlen om dagen, ville en af de 12 månedøtre efter tur begive sig over himlen om natten. I løbet af natten ville måneskiven blive beskidt og dækket af støv, så Månemoderen ville bade månen efter afsluttet vandring i den samme flod, hvor Solmoderen også ville bade sine solbørn efter dagens vandring. 

De tolv måner var symbol for de 12 lunare måneder i et kalenderår og var del af det asiatiske 12 års-system, kaldt De Jordiske Grene. De 10 solskiver var så ugesystemet med 10 dage, kaldt for De Himmelske Stammer. De Jordiske Grenes 12 måneder sat sammen med De Himmelske Stammer 10-dagesugen er det lunisolare kinesiske kalendersystem, brugt den dag i dag i Kina og andre asiatiske lande. De asiatiske 12 måneder som "Jordiske Grene" er symboliseret af de 12 astrologiske dyr, som i Vesten er blevet berømt som den kinesiske dyrekreds, mens 10-dagesugen ikke er så kendt. I Kina troede man, at både solgudinden Xihe og Changxi havde opfundet sol-månekalenderen for at holde styr på, hvilke af deres talrige børn, der skulle frem den dag eller nat.

Da de to gudinder optræder som par af modsætninger,og hersker over den kinesiske sol-månekalender, var Xihe og Changxi også blevet opfattet som ypperste symboler for Yin og yang. Hermed var Xihe yang som solgudinde og Changxi yin som månegudinde, når yin-yang konceptet blev udviklet med fremgang af taoisme i Kina.

Changxi nævnes tidligst i krøniken Klassikeren om Bjerge og Havets Vande, Shan-hai Ching. Der står følgende i en sætning om hende: "Kejseren Jun giftede sig med Changxi, som fødte tolv Måner."

Changxi med de 12 månedøtre kan ofte forveksles med Chang'e, som også var månegudinde tilbedt af andre kinesiske folkeslag og havde andre myter tilknyttet.  Changxi var "en vigtig tidlig månegudinde", men hendes betydning og stillingen blandt andre kinesiske guddomme gradvis forsvandt og hun var til sidst "nedgraderet til laverestående position". Derefter steg den anden månegudinde Chang'e i betydning, og derfor forveksles med Changxi. Forskeren Sharron Gu foreslog, at forvekslingen kan også skyldes de næsten enslydende navne, som udtales næsten ens og hører til i samme sprogfamilie. Derudover kunne både Changxi og Chang'e begge have haft oprindelse i samme, ældre og ukendt månegudinde. 

På planeten Venus er der flere store, aflange, dybe kratere (chasma), opkaldt af astronomerne efter forskellige gudinder fra alverdens mytologier, og her blev chasma Changxi på 220 km i diameter opkaldt efter månegudinden i 1997 (geografisk ligger den på Venus 59.0S breddegrad og 17.0E længdegrad).

Kildehenvisninger

Litteratur

Eksterne henvisninger

 Kinesiske myter (på engelsk)

Måneguder
Kinas historie
Mytologi
Swaine Adeney Brigg

Swaine Adeney Brigg er en britisk virksomhed, der fremstiller luksuskufferter, -tasker og -paraplyer. De tidligst nedskrevne oplysninger siger, at saddelmager John Ross lavede piske på Piccadilly i London i 1759. I 1798 købte James Swaine firmaet.

Datteselskaber 
 J. Köhler & Son, London (købt i februar 1907)
 G. & J. Zair Ltd, Birmingham (købt i 1927)
 Thomas Brigg & Sons, London (sammenlagt med Swaine Adeney Brigg i februar 1943)
 Herbert Johnson, hattefabrikant i New Bond Street, London (købt i 1996)
 Papworth Industries (læderfabrikant) og Pendragon, Papworth, Cambridgeshire (købt i 1997)

Priser ved Verdensudstillinger 
 1851 Great Exhibition, London: Swaine & Adeney modtog førstepladsen i læder for "et stort udvalg af piske og stokke"
 1851 Great Exhibition, London: Köhler (købt af Swaine & Adeney i 1907) modtog pris
 1862 International Exhibition, London: Köhler Modtog pris
 1879 Sydney International Exhibition: The firm G. & J. Zair (bought by Swaine & Adeney Ltd in 1927) wins first special prize for its whips
 1880 Melbourne International Exhibition: G. & J. Zair vand førstepladsen for deres piske
 1900 Exposition universelle, Paris: Swaine & Adeney vandt Grand Prix
 1908 Franco-British Exhibition, London: Thomas Brigg & Sons (sammenlagt med Swaine & Adeney Ltd i 1943) vandt Grand Prix for paraplyer

Referencer 

Litteratur
 Prior, Katherine, med mange fotografier af James Austin (2012). In Good Hands: 250 Years of Craftsmanship at Swaine Adeney Brigg. Cambridge: John Adamson.  
 Swaine & Adeney Ltd. Good Hands: 1750–1927. London, c. 1927

Eksterne henvisninger 
 The Daily Telegraph | Royal Warrant holders: the seal of approval
 The Daily Mail on royal umbrellas by Fulton and Swaine Adeney Brigg

Beklædningsvirksomheder fra Storbritannien
Etableret i 1750
Athen Metro

Athen Metro (, Metró Athínas) er en undergrundsbane i Grækenlands hovedstad Athen og dele af Østattika. Metroen inkorporere den tidligere Athens-Piraeus Elektriske Jernbane (eller ISAP), som åbnede i 1869, elektrificeret i 1904, og er nu en del af Linje 1. I 1991 begyndte Attiko Metro at konstruere og udvide af Linje 2 og Linje 3, og Attiko Metro Operationsselskab (AMEL) drev disse linjer fra 2000 til 2011. Metronetværket blev sammenlagt i 2011, da den græske regering grundlæagde

Metrosystemer
Transport i Grækenland
Metro
Erik Klem

Erik Walther Klem (født 25. juli 1886 i Tikøb, død 28. april 1965 i København) var en dansk gymnast, som deltog i de olympiske mellemlege 1906. 

Ved legene vandt han sammen med 17 andre danske deltagere sølvmedalje i holdgymnastik, I konkurrencen deltog seks hold, og vindere blev Norge med 19,00 point, mens danskerne fik 18,00 og et italiensk hold fra Pistoja/Firenze vandt bronze med 16,71 point.

Hans bror, Harald Klem, deltog på samme hold ved legene.

Referencer 

Gymnaster fra Danmark
Deltagere for Danmark ved de olympiske mellemlege 1906
Olympiske sølvmedaljevindere fra Danmark
Tutbury Castle

Tutbury Castle er en en ruin af en middelalderfæstning i Tutbury i Staffordshire i England. Det er et Scheduled Ancient Monument.

Fæstningen blev opført som et motte-and-bailey-anlæg efter den normanniske erobring af England, og der var hovedkvarter for Henry de Ferrers, der døde i år 1100. I 1264 blev borgen "næsten ødelagt" af Edvard 1. af England efter Robert de Ferrers' oprør mod kongen. I 1269 fik Edmund Crouchback jorden efter endnu et oprør, og det har siden været en del af Hertugdømmet Lancaster, der også ejer det i dag.

I storhedstiden boede Eleonora af Aquitanien her. Marie Stuart har været fængslet på slottet.

Se også 
 Liste over borge og slotte i England

Referencer

Eksterne henvisninger 

 English Heritage; Listed Buildings Online, architectural description
 Tutbury Castle

Slotte i Staffordshire
Poul Jørgensen (kemiker)

Poul Jørgensen (født 2. marts 1944 i Silkeborg) er en dansk professor i kemi på Aarhus Universitet og direktør for qLEAP Center for Theoretical Chemistry, der blev etableret samme sted i april 2012. 
Jørgensen har givet skelsættende bidrag på området elektronstrukturteori. Han er en af hovedkræfterne bag DALTON-programmet, der bruges til at beregne molekylestrukturer, og medlem af International Academy of Quantum Molecular Science.

Karriere 
Jørgensen var postdoc under Yngve Öhrn i Florida fra 1972-73, og herefter et år som postdoc under professor Jack Simons i Utah. I 1974-1975 var han postdoc under V. McKoy i Pasadena. I 1976 blev han ansat som lektor på Aarhus Universitet (AU). I 2001 blev han udnævnt til professor i kemi på AU. I 2004-2007 var han direktør for Center for Teoretisk Kemi på AU. I 2006 blev han direktør for The Lundbeck Foundation Centre for Theoretical Chemistry, der finansieres af Lundbeckfonden, hvilket han var frem til 2011. I 2012 blev han direktør for The qLEAP Centre for Theoretical Chemistry.

I 2010 blev han Advanced Research Professor i kemi på Aarhus Universitet.

Jørgensens karriere er blevet beskrevet i Special Issue of Advances in Quantum Chemistry.

Forskning 
Jørgensens liste over peer-reviewed udgivelser indeholder artikler, der er blevet vigtige kilder inden for feltet af elektronisk strukturteori. Hans forskningsområder har været forskelligartede og har inkluderet metoder til Multi-configurational self-consistent field (MCSCF), Lagrangiske teknikker til beregning og analyse af molekylers egenskaber, tidsafhængig lineær og ikkelinære responsfunktionsteori, coupled cluster-teori, beregninger af molekylers magnetiske egenskaber, Møller–Plesset perturbation theory, benchmarking af nøjagtigheden af elektroniske strukturmodeller, beregning af molekylers energi, lineær skalering af coupled cluster-algoritmer, optimering af algoritmer til Hartree–Fock- og Kohn–Shamteori, og bestemmelse af Hartree–Fock-orbitaler.

Udvalgte publikationer 
Jørgensen har skrevet mere end 350 videnskabelige artikler til internationale tidsskrifter, samt fire bøger, heraf tre som medforfatter og én som redaktør;

 
 
 
 

Han er blevet citeret mere end 19.000 gange, og han har et h-index på 68 (ifølge ISI Web of Knowledge database).

Han har også organiseret Sostrup Summer School - Quantum Chemistry and Molecular Properties sammen med Trygve Helgaker og Jeppe Olsen hvert andet år siden 1900.

Hæder 
 Ridder af Dannebrog i 2010
 Medlem af International Academy of Quantum Molecular Science (2012).
 Pris for ekstraordinære videnskabelige bedrifter ved International Conference of Computation Methods in Science and Engineering (ICCMSE) (2006).
 Æret af  Thomson Scientific og Danmarks Biblioteksforening som den mest citerede forfatter i kemi i Danmark fra 1990-2004.
 Rigmor og Carl Holst-Knudsens Videnskabspris, Aarhus Universitet (1986).

Referencer

Ekstenre henvisnigner
 His International Academy of Quantum Molecular Science page
 
 Poul Jørgensen på Aarhus Universitets hjemmeside

Kemikere fra Danmark
Riddere af Dannebrog
Ansatte ved Aarhus Universitet
Mark Sullivan

Mark T. Sullivan (født 28. juni 1958 i Framingham, Massachusetts) er en amerikansk forfatter. Sullivan skriver spændingsromaner og har indtil videre udgivet 11 bøger som eneforfatter.

Biografi og karriere 
Sullivan er født og opvokset i Medfield, Massachusetts, en forstad til Boston, USA. Han dimitterede med en BA i engelsk fra Hamilton College i 1980. Efter endt uddannelse arbejdede han som frivillig i Peace Corps, hvor han underviste børn fra Tuareg-stammen (en gruppe nomader i Sahara) i engelsk. I 1982 vendte han tilbage til USA for at studere journalistik ved Northwestern University i Illinois

Han begyndte at skrive skønlitteratur som 30-årig, og hans debutroman, The Fall Line (1994), blev af New York Times''' udråbt til en Notable Book of the Year. Udover sine soloværker har Sullivan skrevet fem romaner med James Patterson.

 Bøger 

 Som eneforfatter 

 The Fall Line (1994), 
 Hard News (1995), 
 The Purification Ceremony (1996), 
 Ghost Dance (1995), 
 Labyrinth (2001), 
 The Serpent's Kiss (2003), 
 Triple Cross (2009), 
 Rogue (oktober 2012, e-bog 2011), 
 Outlaw (oktober 2013) 
 Thief (december 2014) 
 Beneath a Scarlet Sky (2017),  - på dansk Under en Blodrød Himmel, forventet udgivelse 2019

 Med James Patterson 

 Private Games (januar 2012) 
 Private Berlin (januar 2013) 
 Private L.A. (februar 2014) 
 Private Paris (marts 2016) 
 The Games'' (juni 2016)

Henvisninger 

Journalister fra USA
Ålfjorden

Ålfjorden er en 27 kilometer lang sidefjord til Bjoafjorden og Hardangerfjorden langs fylkegrænsen mellem Vestland og Rogaland i kommunerne Sveio og Vindafjord (tidligere Ølen kommune). Den inderste del af fjorden ligger i Tysvær kommune.
Fjorden har indløb i nord mellem Bjoaneset ved bygden Svolland i øst og Kvitanes på Tittlesnes i vest. Fjorden går så mod syd og et stykke inde i fjorden ligger Årvik i en bugt på østsiden. 5 kilometer længere inde i fjorden ligger Vikebygd på østsiden ved vigen Vikevik. På vestsiden ligger kun de mindre bygder Framnes, Oa og Erve. 

Ved Erve strækker Ervebugten sig 3 kilometer mod vest og er næsten en lille sidefjord. På det smalleste er bugten kun 25 meter bred og her krydser fylkesvej 1 over en 55 meter lang bro. Indløbet til Ervebugten hedder Ervesundet og 2 kilometer længere mod syd drejer Ålfjorden brat mod vest og deler sig i flere grene. Mod nord går en række vige. Vågavågen går mod nord til Storevågen. Syd for Vågavågen går Nordre Vågen mod vest, mens Søre Vågen går mod sydvest. Syd for Søre Vågen ligger Fjonvika ved Fjon. Selve Ålfjorden drejer mod syd igen og går ind til Sunnfør i Tysvær. Den inderste del af fjorden bliver kaldt Sundførfjorden.

Kilder og henvisninger

 Ålfjorden på snl.no

Fjorde i Vestland
Fjorde i Rogaland
Sveio
Vindafjord
Tysvær
Peter Reinhard Hansen

Peter Reinhard Hansen (født 15. juni 1968 i Sorø) er en dansk økonom. Han er professor i økonomi ved University of North Carolina at Chapel Hill i USA. Hans forskningsområde er økonometri.

Han har gået i skole på Sorø Akademi og studerede derefter matematik-økonomi på Københavns Universitet, hvor han blev cand.scient.oecon. i 1995. Derefter tog han i 2000 en Ph.D.-grad i USA ved University of California, San Diego. 2000-2004 var han adjunkt ved Brown University, 2004-2012 adjunkt ved Stanford University og 2011-2016 professor ved European University Institute i Firenze. Fra 2016 har han været professor ved University of North Carolina. Han forsker bl.a. indenfor volatilitet og kointegration.

Han er storebror til den tidligere verdensmester i roning Trine Hansen.

Kilder

Eksterne henvisninger 

 Peter Reinhard Hansens hjemmeside

Økonomer fra Danmark
Personer fra Sorø
Mark Manson

Mark Manson (født 9. marts 1984) er en amerikansk blogger, forfatter, og iværksætter. Hans blog er at finde på MarkManson.net, og han har udgivet to bøger, Kunsten at være f*cking ligeglad og Models: Attract Women Through Honesty. Han er desuden stifter af og CEO for Infinity Squared Media LLC.

Baggrund 
Mark Manson er fra Austin, Texas, i USA. Han flyttede til Boston, Massachusetts, for at studere og dimitterede fra Boston University i 2007.

Karriere som blogger 
På hans hjemmeside blogger han om alt fra kultur, dating og forhold til psykologi. Han har udtalt, at han giver “råd om personlig udvikling der ikke stinker”. I 2016 havde hans hjemmeside og blog ca. 2 millioner besøgende om måneden.

Mark Mansons artikler er blevet udgivet og citeret af blandt andet CNN, BBC News, Business Insider, Yahoo! Nyheder, Sydney Morning Herald, Time Magazine Vox, og The Huffington Post .

Kritik 
Manson har skabt en del kontrovers for sit grove sprog, hvilket han selv anderkender og afviser at skrue ned for. I en online-artikel opsummerer han sit svar til dem, der er imod hans grove sprogbrug med to ord: "Fuck jer."

Bibliografi 

 Kunsten at være f*cking ligeglad, Forlaget Memoris, 2018 (originaltitel: The Subtle Art of Not Giving a F*ck) 
 Models: How To Attract Women Through Honesty (2011)

Personer fra USA
Catherine Steadman

Catherine Steadman (født 8. februar, 1987) er en engelsk skuespiller og forfatter, bedst kendt for sin rolle som Mabel Lane Fox i sæson 5 af ITV dramaserien Downton Abbey. I 2018 debuterede hun med romanen Something in the Water. I 2019 udkommer denne på dansk med titlen Noget i vandet.

Karriere 
Steadman er uddannet ved Oxford School of Drama og debuteret som tv-skuespiller i ITV serien Mansfield Park overfor Billie Piper, James D'arcy, Rory Kinnear og Michelle Ryan. Siden da har hun medvirket i tv-dramaer, såsom The Tudors , Law & Order: UK, Missing, og Lewis. Hun har også optrådt i flere komedie-serier herunder The Inbetweeners, Fresh Meat, Try Again og Bucket.

Hun kan også ses i filmene Laksefiskeri i Yemen, Richard Curtis' About Time, Dust, Princess Kaiulani, Astral, og Outpost: Black Sun.

Referencer

Eksterne henvisninger 
 

Skuespillere fra Storbritannien
Harald Klem

Harald Robert Severin Klem (født 21. juni 1884 i Tikøb, død 24. juli 1954 i København) var en dansk gymnast og svømmer, som deltog i de olympiske mellemlege 1906 og de olympiske lege 1908.

Ved mellemlegene vandt han og 17 andre danske deltagere sølvmedalje i holdgymnastik, I konkurrencen deltog seks hold, og vindere blev Norge med 19,00 point, mens danskerne fik 18,00 og et italiensk hold fra Pistoja/Firenze vandt bronze med 16,71 point. Hans bror, Erik Klem, deltog på samme hold ved mellemlegene.

Harald Klem deltog ligeledes i holdgymnastik ved de olympiske lege to år senere. Her opnåede Danmark en fjerdeplads af otte hold, mens Sverige, Norge og Finland fordelte medaljerne blandt sig.

Ved de samme lege konkurrerede Klem også i svømning. Han svømmede individuelt 100 m fri og 200 m brystsvømning, hvor han ikke kvalificerede sig fra indledende heat; placeringen i heatet i fri svømning er ikke registreret, mens han i brystsvømning blev nummer 3. Endelig var han på holdet i 4×200 m fri, hvor deltagerne var direkte i semifinalen. Danmark blev nummer 2 i tiden 12:53,0 minutter, hvilket ikke kvalificerede til finalen. De øvrige danske svømmere i holdkapsvømningen var Poul Holm, Ludvig Dam og Hjalmar Saxtorph.

Referencer 

Gymnaster fra Danmark
Svømmere fra Danmark
Deltagere for Danmark ved de olympiske mellemlege 1906
Deltagere for Danmark ved sommer-OL 1908
Olympiske sølvmedaljevindere fra Danmark
Viktor Rasmussen

Viktor Kristoffer Rasmussen (født 10. januar 1882 i København, død 1. maj 1956 i København) var en dansk gymnast, som deltog i de olympiske mellemlege 1906 og de olympiske lege i 1908. 

Ved mellemlegene vandt han sammen med 17 andre danske deltagere sølvmedalje i holdgymnastik, I konkurrencen deltog seks hold, og vindere blev Norge med 19,00 point, mens danskerne fik 18,00 og et italiensk hold fra Pistoja/Firenze vandt bronze med 16,71 point.

Viktor Rasmussen deltog ligeledes på gymnastikholdet ved de olympiske lege to år senere. Her blev Danmark nummer fire blandt otte hold, mens Sverige, Norge og Finland tog medaljerne.

Referencer 

Gymnaster fra Danmark
Deltagere for Danmark ved de olympiske mellemlege 1906
Deltagere for Danmark ved sommer-OL 1908
Olympiske sølvmedaljevindere fra Danmark